“Zuma is onskuldig oor Nkandla” | Maroela Media
“Zuma is onskuldig oor Nkandla”
ANC-LPs het Dinsdag versoek dat pres. Jacob Zuma van enige oortreding in die omstrede Nkandla-sage vrygespreek sal word.
Die LPs het gesê daar is geen bewyse dat Zuma die luukshede by sy huis in KwaZulu-Natal versoek het of dat hy bewus was van die wanbesteding van publieke fondse toe die koste van die sogenaamde veiligheidsopgraderings tot R246 miljoen eskaleer het nie.
Senior ANC-LP Mathole Motshekga het Dinsdagoggend dit benadruk dat hy meen die Openbare Beskermer, Thuli Madonsela, se werk is onderworpe aan parlementêre oorsig en dat die opposisie doelbewus nie die grondwet in hierdie geval reg interpreteer nie. “Ons moet hierdie saak nou afhandel,” het hy gesê. “Die regstellende stappe wat die OB aanbeveel het, is nie verpligtend vir die parlement nie, want indien dit wel só was, het die OB regsbevoegdheid bó die parlement. Dit sou absurd wees.”
Die ad hocpkomitee het Dinsdag gesê hy is gereed om sy verslag te begin opstel sodat hy die verslag voor die sperdatum van 24 Oktober aan die Nasionale Vergadering kan oorhandig. Die komitee vergader weer volgende week.
Ontvoerde baba en sy ma herenig
Maroela, dit sal waardeer word as julle beriggewer bietjie goed wil ingaan op die komitee se siening oor wat die regulatoriese agtergrond is vir sekuriteitsopgraderings by wonings van presidente en ministers.
Uit die komiteebesprekings soos ek dele daarvan op die parlementere kanaal gevolg het, wil dit voorkom of die dinge wentel rondom die vraag of die Wet op Sleutelpunte die opgraderings magtig en of dit in terme van ‘n Kabinetsmemorandum van 2003 oor die kwessie gedoen is. Madonsela het die Sleutelpuntewet gekies, die staat se Ondersoekkomitee beskou die kabinetsmemo as die basis.
Indien die uitsappende opposisiepartye die kwessie wil hof toe vat, sal hulle waarskynlik rondom hierdie enkele punt moet argumenteer oor die geldigheid of korrektheid van die huidige komitee se bevindings.
Chipster · 4 jaar gelede
Ja, ek het ook die storie gelees van al die koning se raadgewers wat hom te vertel dat hy pragtig lyk in sy naakte gewaad…presies dieselfde hier!
Hy. Is seker die grootste skelm in die land ander word. Gevang en hy Zuma loop rond en lag die stortkop